EkBass/fiwiki-20250220-pages-articles huggingface dataset:
Incurso

Incurso on Spawn of Possessionin kolmas studioalbumi, joka julkaistiin 13. maaliskuuta 2012. Albumi on ensimmäinen jolla soittavat soolokitaristi Christian Muenzner (Obscura, Necrophagist) sekä basisti Erlend Caspersen (Blood Red Throne, Dismal Euphony). Metallisivusto Heavy Blog Is Heavy nimesi Incurson kaikkien aikojen parhaaksi teknisen death metalin albumiksi.http://www.heavyblogisheavy.com/2012/03/05/spawn-of-possession- incurso/ == Kappaleet == # # # # # # # # # == Kokoonpano == ;Yhtye * Dennis Röndum – laulu * Jonas Bryssling – rytmikitara * Christian Müenzner – soolokitara * Erlend Caspersen – bassokitara * Henrik Schönström – rummut ;Tuotanto * Magnus Sedenberg – tuottaja, äänittäjä, miksaaja, masteroija * Jonas Nilsson – äänittäjä * Maxe Axelsson – masteroija * Jonas Karlsson – avustava äänittäjä, soolokitara (kappale 8) * Pär Olofsson – kansitaide * Jacob Speis – layout * Richard Yamos – logo == Arvostelut == * AllMusic: AllMusic review * Metal Injection: 9/10Metal Injection: Album review ==Lähteet== == Aiheesta muualla == * * Luokka:Vuoden 2012 albumit Luokka:Spawn of Possessionin albumit
J. N. Mikkola

Jalmari Nikolai Mikkola (19. maaliskuuta 1888 Nakkila – 26. helmikuuta 1976)Kuolinilmoitus, Kansakoulunopettaja Jalmari Nikolai Mikkola, Uusi Suomi, 1976, No 64, sivu 5, julkaistu 6.3.1976 oli suomalainen opettaja, suomentaja ja runoilija. Mikkola kävi Porin lyseota ja valmistui opettajaksi Sortavalan seminaarista 1911. Sen jälkeen hän oli opettajana Parikkalassa 1911–1912, Ulvilassa 1912–1915, ja Tohmajärvellä 1915–1919. Tämän jälkeen hän antautui liikealalle, toimien S.O.K:n Joensuun konttorissa Itä-Karjalan osuuskauppapiirin neuvojana vuosina 1919–1922 ja sitten 1922–1926 Maalaiskuntain Liiton toimistossa Helsingissä konttoripäällikkönä ja sen jälkeen ostokonttorin johtajana kunnes siirtyi Malmin kansakoulun johtajaopettajaksi. Varsinaisen toimensa ohessa Mikkola oli opettajien Esperantoliiton puheenjohtajana 1926–1927 ja johtokunnan jäsen vuodesta 1925.50-vuotiaita: Jalmari Nikolai Mikkola, Uusi Suomi, 1938, No 76, sivu 5, julkaistu 19.3.1938Päivästä Päivään, Helsingin Sanomat, 1938, No 76, sivu 6, julkaistu 19.3.1938 == Teoksia == * Kunnioitetut ja rakastetut maamme vapauden puolustajat: kiertopuhe. Raittiusjärjestöjen yhteistoimikunta, Helsinki 1944 * Alakansakoulun muistio: opettajan muistikirja. 2. painos, Koulutarpeiden keskusliike, Helsinki 1945 * Kasvatus- ja raittiusasiain neuvottelukunta. Raittiusjärjestöjen yhteistoimikunta, Helsinki 1945 * Raittiuslautakunta raittiusvalistustyön keskeisenä elimenä. Raittiusjärjestöjen yhteistoimikunta, Helsinki 1945, 1946 * Kansakoulun muistio: opettajan muistikirja. 3. painos, Koulutarpeiden keskusliike, Helsinki 1950, 4. painos 1952 * Sininauhatyö: sininauhayhdistysten toiminnan hahmoittelua. Sininauhaliitto, Helsinki 1959 * Sortavalan - Itä-Suomen seminaari 1880-1960: juhlajulkaisu; toimituskunta J. N. Mikkola ym. Kymölän kilta, Helsinki 1961 * Itä-Suomen seminaari 1945-1970: Juhlajulkaisu; toimituskunta Jalmari Nikolai Mikkola, Antti Henttonen ja Iivar Kemppinen, päätoimittaja; matrikkeliosan toim. Toivo Sivonen. Kymölän kilta, Helsinki 1970 * Runon kulkue. Sininauhaliitto, Tampere 1970, 1971 == Suomennoksia == * James D. Sayers: Kutsu tähtiin: romaani. Kuva ja sana, Helsinki 1951 * Tässä on sinulle apu; kirj. Voittava kristitty; engl. kielestä esperantoon käänt. A. F. Doneis; suomentanut J. N. Mikkola. Sininauhaliitto, Tampere 1970, 1971 == Lähteet == * (Arkistolinkki) === Viitteet === Luokka:Suomalaiset opettajat Luokka:Suomalaiset runoilijat Luokka:Suomentajat Luokka:Vuonna 1888 syntyneet Luokka:Vuonna 1976 kuolleet
Teuvo Julkunen

Teuvo Aatos Julkunen (9. marraskuuta 1928 Turku – 1. elokuuta 2017 JyväskyläKuolinilmoitus, Helsingin Sanomat 20.8.2017, s. C 15) oli tekniikan tutkija ja Oulun yliopiston koneenrakennusopin professori 1974–1992. Hän tutki koneensuunnittelutekniikkaa ja paperiteollisuuden konetekniikkaa.Facta 2001, WSOY 1981, 7. osa, palsta 238WSOY Iso Tietosanakirja 3. osa, s. 72, WSOY 1995 Julkunen väitteli 1974 tekniikan tohtoriksi Teknillisestä korkeakoulusta aiheenaan Paperikoneiden teräsputkirunkoisten telojen dynaamisesta tasapainotuksesta.Kuka kukin on 1978 (Runeberg.org) == Lähteet == Luokka:Suomalaiset insinöörit Luokka:Oulun yliopiston professorit Luokka:Suomalaiset professorit Luokka:Vuonna 1928 syntyneet Luokka:Vuonna 2017 kuolleet
Teetä kahdelle

Teetä kahdelle () on David Butlerin ohjaama elokuvamusikaali vuodelta 1950. Elokuva perustuu Otto Harbachin, Irving Caesarin ja Vincent Youmansin Broadway-musikaaliin No, No, Nanette. Pääosia esittävät Doris Day ja Gordon MacRae. == Lähteet == == Aiheesta muualla == * Luokka:Vuoden 1950 yhdysvaltalaiset elokuvat Luokka:Yhdysvaltalaiset elokuvamusikaalit
Armas Peltonen

Armas (Armo) Peltonen (14. elokuuta 1888 Ruokolahti – 14. heinäkuuta 1977 Helsinki) oli suomalainen opettaja ja salanimeä Henrik Pausama käyttänyt näytelmäkirjailija. Hänen lapsiaan olivat kirjallisuudentutkija Aarre M. Peltonen ja Aku Ankka -lehden päätoimittaja Alli Peltonen. == Teoksia == Omalla nimellä: * Laskutaito ja elämä : laskennon ja mittausopin oppikirja kaupunkien ja teollisuusseutujen kansakouluille. A-laitos, 1, Kolmas ja neljäs kouluvuosi ; kirj. Kaarlo Saarialho, Vilho Myrsky, Armas Peltonen. WSOY 1938, 5. painos 1949, 6. uud. painos 1951, 7. uud. painos 1953, 12. korjattu painos 1963 * Laskutaito ja elämä : laskennon ja mittausopin oppikirja yhdessä opetettavia luokkia varten. 100 ; kirj. Kaarlo Saarialho, Vilho Myrsky, Armas Peltonen. 2. painos WSOY 1939 * Laskutaito ja elämä : laskennon ja mittausopin oppikirja yksiopettajaisille ja niihin verrattaville kansakouluille. 100 ; kirj. Kaarlo Saarialho, Vilho Myrsky, Armas Peltonen. WSOY 1939 * Laskutaito ja elämä : laskennon ja mittausopin oppikirja kansakouluille : kaupunkeja ja teollisuusseutuja varten. A:2, Viides ja kuudes kouluvuosi ; kirj. Kaarlo Saarialho, Vilho Myrsky, Armas Peltonen. 2. painos WSOY 1940, 3. uud. painos 1951, 8. tark. painos 1964 * Laskutaito ja elämä : laskennon ja mittausopin oppikirja kansakouluille. D, Supistettuja ja yksiopettajaisia kansakouluja varten ; kirj. Kaarlo Saarialho, Vilho Myrsky, Armas Peltonen. WSOY 1942 * Ohje- ja tuloskirja "Laskutaito ja elämä" nimisen oppikirjan D-laitokseen ; kirj. Kaarlo Saarialho, Vilho Myrsky, Armas Peltonen. WSOY 1942 * Aarteita etsimässä : valikoima uudempaa suomalaista kaunokirjallisuutta jatko- ym. kouluja ja nuorisokerhoja varten ; tekstikuvat piirtänyt Olavi Hurmerinta. Otava 1954, 2. painos 1957, 3. painos 1960, 4. painos 1963, 5. painos 1965, 6. painos 1967 * Antrean kk:n nuorisoseura 1894–1954 ; toim. Armas Peltonen, Antti Henttonen. Antrean kk:n nuorisoseura, Harviala 1954 * Helsingin opettajayhdistys 1908–1958. Helsingin opettajayhdistys, Helsinki 1959 Nimimerkillä Henrik Pausama: * Sulhaset : yksinäytöksinen huvinäytelmä. Seuranäytelmiä 272. Karisto 1926 == Lähteet == * * Kuka kukin on 1954, s. 631 Runeberg.org. Luokka:Suomalaiset opettajat Luokka:Suomalaiset näytelmäkirjailijat Luokka:Vuonna 1888 syntyneet Luokka:Vuonna 1977 kuolleet
Pohjanmaan tuulia

Pohjanmaan tuulia on Jannika B:n kappale hänen ensimmäiseltä, Kaikki rohkeus -studioalbumilta. Sen julkaisi Sony Music Entertainment albumin neljäntenä singlenä 21. helmikuuta 2013. Kappaleesta on julkaistu myös Jenni Salosen ohjaama musiikkivideo, joka julkaistiin YouTube-videopalvelussa 15. maaliskuuta 2013. Toisin kuin artistin aiempi single, tämä ei päässyt lainkaan listoille. ==Kappalelista== # ==Lähteet== Luokka:Vuoden 2013 kappaleet Luokka:Jannika B:n kappaleet
It Could Happen to You

It Could Happen to You () on Jimmy Van Heusenin säveltämä ja Johnny Burken sanoittama musiikkikappale vuoden 1944 elokuvasta 4 näppärää neitosta. Kappaleen lauloivat elokuvassa Dorothy Lamour ja Fred MacMurray ja suosioon sen nosti Jo Stafford vuoden 1944 äänityksellään. Myös Bing Crosby nauhoitti kappaleen sen ilmestymisvuonna. Vuonna 1950 Nat King Cole nauhoitti kappaleesta jazzversion, ja pian hänen jälkeensä myös pianisti Erroll Garner äänitti oman tulkintansa. Kappale on tullut suosituksi jazzartistien keskuudessa ja siitä on tullut yksi tyylilajin standardeista. Sen ovat nauhoittaneet muun muassa Miles Davis, Bud Powell, Chet Baker, Sonny Rollins, Dinah Washington ja Chick Corea. == Lähteet == Luokka:Johnny Burken sanoittamat kappaleet Luokka:Jimmy Van Heusenin säveltämät kappaleet Luokka:Jazzstandardit Luokka:Vuoden 1944 kappaleet
Gunilla Jung

Gunilla Pircklén o.s. Jung (8. maaliskuuta 1905 – 17. elokuuta 1939 HelsinkiGunilla Pircklén (Jung). geni.comKuolinilmoitus, Helsingin Sanomat, 19.08.1939, nro 221, s. 1, Kansalliskirjaston digitaaliset aineistot. Viitattu 17.08.2024) oli suomalainen hopea- ja valaisinsuunnittelija. Hän opiskeli hopeasepäksi Taideteollisuuskeskuskoululussa. Hänen merkittäviä suunnittelujaan olivat omaperäiset valaisimet ja hopeaesineet, joilla hänestä tuli 1930-luvulla yksi suomalaisen muotoilun uranuurtajista.Facta2001, WSOY 1981, 7. osa, palsta 243. Kuolleita, Helsingin Sanomat, 19.08.1939, nro 221, s. 2, Kansalliskirjaston digitaaliset aineistot. Viitattu 17.08.2024 Päätettyään koulunkäyntinsä Turussa 1924 Gunilla Jung kävi Helsingissä taideteollisuuskeskuskoulun. Hän opiskeli vuonna 1936 eräässä Brysselin taideteollisuuskoulussa ja meni senjälkeen naimisiin varatuomari A. Pircklénin kanssa. Hän oli tunnettu metallinpakotus-, hopeantaonta- ja emalinmaalaustöiden tekijänä. Jung suunnitteli muun muassa Diakonissalaitoksen kirkkoon hopeisen kastemaljan, kolehtihaavin sekä kirkon numerotaulun, elokuvateatteri Savoyn valaisimia ja Lars Sonckin suunnittelemaan Villa Baumgartneriin aterimien ja tarjoiluastioiden sarjan. Hän toimi valaisinsuunnittelijana Ornolla vuosina 1936–1939. Gunnar Westerling: Yli seitsemänkymmentä vuotta valaistushistoriaa. Thorn Orno, Kerava 1993. ISBN 952-90-4920-X Hänen isänsä oli Bertel Jung ja serkkunsa Dora Jung.Päivi Fernström: Damastin traditio ja innovaatio. Väitöskirja, Helsingin yliopisto 2012. == Lähteet == Luokka:Suomalaiset muotoilijat Luokka:Vuonna 1905 syntyneet Luokka:Vuonna 1939 kuolleet
Jungfennomaanit

Jungfennomaanit oli Suomessa 1860-luvulla syntynyt kielipoliittinen ryhmittymä, joka muodosti fennomaanien jyrkemmän siiven. Se nousi ”vanhojen rehellisten suomalaisten” ryhmää vastaan johdossaan Georg Zacharias Forsman (myöh. Yrjö-Sakari Yrjö-Koskinen).Factum: uusi tietosanakirja, osa 3, hakusana ”jungfennomaanit”, s. 160. Weilin & Göös 2004. Hän perusti vuonna 1863 yhdessä veljensä Jaakko Forsmanin sekä Agathon Meurmanin kanssa äänenkannattajakseen Helsingin Uutiset -lehden, jossa hän ilmoitti perustetuksi ”suomi-kiihkon puolueen” ja julkaisi sen ohjelman. Jo seuraavana vuonna jungfennomaanit saivat vallattua ”vanhojen rehellisten” käsissä olleen Suomettaren, mutta se meni konkurssiin vuonna 1866. Sen seuraajaksi perustettiin vuonna 1869 Uusi Suometar. 1870-luvulle tultaessa Yrjö-Koskisen jungfennomaanisuus nähtiin jo koko suomalaisuusliikkeen johtona. Jungfennomaaneja (ja myös J. V. Snellmania) erotti ”vanhoista rehellisistä suomalaisista” varsinkin suhtautuminen Venäjään ja Ruotsiin. Jungfennomaanit korostivat lojaalisuutta Venäjää kohtaan, ja Yrjö-Koskinen halusi katkaista henkiset siteet Ruotsiin Suomen kansallisen kehityksen edistämiseksi. ”Vanhat rehelliset” suhtautuivat ruotsinkielisten liberaalien tavoin kielteisesti venäläiseen imperialismiin ja painottivat ruotsalaisen kulttuuriperinnön merkitystä suomalaisille.Matti Virtanen: Fennomanian perilliset: Poliittiset traditiot ja sukupolvien dynamiikka, s. 86–87. SKS 2002. Lisäksi ”vanhojen rehellisten” mielestä suomalaisuuden olisi noustava ”luonnollista tietä” eli vähittäisen kulttuurisen ja sivistyksellisen kehityksen kautta eikä poliittisen taistelun tuloksena. Ikäero ”vanhojen” ja ”nuorten” fennomaanien johtajien välillä oli itse asiassa vähäinen. Nimestään huolimatta jungfennomaaneja ei pidä sekoittaa myöhempiin nuorsuomalaisiin. == Lähteet == Luokka:Fennomaanit Luokka:Suomen entiset puolueet
If I Had You (vuoden 1928 kappale)

”If I Had You” (vap. suom. Jos minulla olisi sinut) on brittiläinen populaarimusiikin balladi vuodelta 1928. Sen sävelsivät ja sanoittivat James Campbell, Reginald Connelly ja Ted Shapiro. Tunnetuksi kappaleen teki laulaja Al Bowlly Fred Elizalden orkesterin säestämällä nauhoituksellaan. Pian kappaleen ilmestymisen jälkeen Rudy Vallée äänitti sen Connecticut Yankees -yhtyeensä kanssa nostaen kappaleen suosioon myös Yhdysvalloissa. Jo vuonna 1929 kappaleesta tehtiin lukuisia äänityksiä. Sen nauhoittivat muun muassa Bing Crosby Sam Leninin orkesterin kanssa, The Original Wolverines, Bert Ambrose ja ranskalainen Ray Ventura. Ensimmäisen jazz-version kappaleesta teki Benny Goodmanin sekstetti vuonna 1941. Vuosien saatossa kappaleen on nauhoittanut suuri määrä jazzartisteja, ja siitä on tullut yksi tyylilajin standardeista. Muun muassa Ike Quebec, Art Blakey, Oscar Peterson, Lennie Tristano, Diana Krall ja Etta Jones ovat äänittäneet kappaleen. == Lähteet == Luokka:Vuoden 1928 kappaleet Luokka:Balladit Luokka:Jazzstandardit Luokka:Brittiläiset musiikkikappaleet Luokka:Popkappaleet
AMX-40

AMX-40 on Ranskassa valmistettu taistelupanssarivaunu. GIAT Industries kehitti ja valmisti vaunutyypin 1980-luvun alkupuolella. Tyyppiä ei otettu palvelukseen Ranskassa, vaan kaikki valmistetut vaunun menivät vientiin. Vaunun ammukset oli koteloitu siten, että vaunun saadessa osuman torniinsa ammukset räjähtivät vaunusta ulospäin ja säästivät näin miehistöä menetyksiltä. AMX-40:ssa on lisäksi LLTV-hämäräkamerajärjestelmä, ammunnanvakautus ja laseretäisyysmittari. Vaunun miehistön määrä on neljä henkeä. Poyaud-dieselmoottori on 1 100 hv (820 kW) tehoinen ja enimmäisnopeus tieolosuhteissa 70 km/h. Taistelusäde eli toimintamatka on 600 km. Aseistus käsittää 120 mm sileäputkisen tykin ja 20 mm kanuunan tornissa. Lisäksi apuaseena on yksi 7,62 mm konekivääri. Vaunutyypin edeltäjä oli AMX 30, jota edistyneempi AMX-40 on selvästi. Seuraaja oli puolestaan Leclerc. ==Lähteet== Luokka:Ranskalaiset taistelupanssarivaunut
Saksan 1. panssariarmeija

1\. panssariarmeija () oli Saksan maavoimien yhtymä toisessa maailmansodassa. Se muodostui kuin lokakuussa 1941 1. panssariryhmä () täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin. == XXII armeijakunta == Wehrkreis X perusti XXII motorisoidun armeijakunnan esikunnan liikekannallepanossa 26. elokuuta 1939 komentajanaan kenraalieversti Ewald von Kleist. Armeijakuntaan kuuluivat 30., 56. ja 254. jalkaväkidivisioonat sekä armeijakuntajoukot. Se muutettiin 5. maaliskuuta 1940 länsirintamalla panssariryhmä von Kleistiksi, joka osallistui Ranskan valtaukseen. Armeijakunta lakkautettiin virallisesti kuitenkin vasta 12. heinäkuuta.lexikon der Wehrmacht - XXII AK == Panssariryhmä == 1\. panssariryhmä () muodostettiin 16. marraskuuta 1940 laajentamalla panssariryhmä Kleist (). Ryhmä osallistui Jugoslavian valtaukseen huhtikuussa 1941 ennen siirtoaan itärintamalle Etelän armeijaryhmään, jonka mukana se ylitti Neuvostoliiton rajan 22. kesäkuuta operaatio Barbarossassa. Panssariryhmä laajennettiin 25. lokakuuta 1. panssariarmeijaksi. Armeija siirrettiin tammikuussa 1945 armeijaryhmien uudelleen nimeämisen seurauksena Keskustan armeijaryhmään. Se antautui toukokuussa Tšekkoslovakiassa liittoutuneille. == Komentajat == Panssariarmeijankomentajina olivatLexikon der Wehrmacht: * marsalkka Ewald von Kleist (perustaminen - 21. marraskuuta 1942) * kenraalieversti Eberhard von Mackensen (21. marraskuuta 1942 – 29. lokakuuta 1943) * kenraalieversti Hans-Valentin Hube (29. lokakuuta 1943 – 21. huhtikuuta 1944) * jalkaväenkenraali Kurt von der Chevallerie (21. huhtikuuta – 18. toukokuuta 1944) * kenraalieversti Erhard Raus (18. toukokuuta - 15. elokuuta 1944) * kenraalieversti Gotthard Heinrici (15. elokuuta 1944 - 19. maaliskuuta 1945) * panssarikenraali Walther Nehring (19. maaliskuuta - 3. huhtikuuta 1945) * jalkaväenkenraali Wilhelm Hasse (3.-4. huhtikuuta 1945) * panssarikenraali Walther Nehring 4. huhtikuuta 1945 - antautuminen == Lähteet == 01 Luokka:Panssarijoukot
If I Had You (täsmennyssivu)

If I Had You voi viitata seuraaviin asioihin: *”If I Had You”, Adam Lambertin kappale vuodelta 2010 *”If I Had You”, Al Bowllyn ja Rudy Valléen tunnetuksi tekemä musiikkikappale vuodelta 1928 *”If I Had You”, Dire Straits -yhtyeen kappale albumilta ExtendedancEPlay (1983)
Jurva (täsmennyssivu)

Jurva voi tarkoittaa seuraavia: *Jurva, lakkautettu Suomen kunta *Jurva, suomalainen miehen etunimi. ;Suomalainen sukunimi *Albanus Jurva (1865–1926), urkujenrakentaja *Aura Jurva (1882–1954), kirjailija *Eelis Jurva (1873–1934), sotilaskapellimestari, Aura Jurvan veli *Johanna Jurva (o.s. Kotaviita, s. 1977), perussuomalainen poliitikko *Juho Herman Jurva (1873–1959), maanviljelijä ja valtiopäivämies *Marita Mäkinen (ent. Jurva, o.s. Rajala, s. 1949), SMP:läinen poliitikko *Matti Jurva (vuoteen 1933 Jurvanen, 1898–1943), kuplettilaulaja *Risto Jurva (1888–1953), merentutkimuslaitoksen johtaja. Luokka:Luettelot henkilöistä sukunimen mukaan
Liisa Tanner

Liisa Tanner (10. kesäkuuta 1902 Turku – 3. marraskuuta 1986 Turku) oli suomalainen Turussa asunut taidemaalari ja opettaja, joka eli 1930-luvulla kirjailija Olavi Paavolaisen kumppanina. Liisa Tanner tutustui Olavi Paavolaiseen keväällä 1932 ollessaan opettajana Karjalankannaksella Pölläkkälässä. Tanner siirtyi sitten Turkuun ja aloitti opinnot Turun yliopistossa. Paavolainen muutti myös Turkuun, jossa hän toimi Kudos Oy Silon mainospäällikkönä. Tanner ja Paavolainen asuivat yhdessä, mutta eivät menneet naimisiin. Heidän suhteensa päättyi vuonna 1935 Paavolaisen alkaessa kirjoittaa kirjaa Kolmannen valtakunnan vieraana. Paavolaisen kirjeet Tannerille ovat säilyneet. Paavolainen ja Tanner valmistelivat Turussa asuessaan Avioliiton tulevaisuus länsimaissa -nimistä sosiologista tutkimusta, joka ei kuitenkaan toteutunut. He suunnittelivat myös yhteistä Lontoon-matkaa, josta oli tarkoitus laatia yhdistetty matka- ja esseekirja. Tämäkään suunnitelma ei toteutunut, vaikka Paavolainen ehtikin aloittaa englannin kielen ja kulttuurin opiskelun. Tanner maalasi henkilömuotokuvia, ja hän maalasi myös maisemakuvia Italiassa 1950-luvulla. Hän sai viimeisen muotokuvansa valmiiksi kuolinpäivänään. Hänen teoksiaan oli näytteillä monissa yhteisnäyttelyissä Suomessa ja ulkomailla. Tannerin piirroksia oli esillä vuonna 2006 Liedon Vanhalinnassa pidetyssä Liisa Tanner – piirtäjän perintö -näyttelyssä. Professori Timo Soikkanen on Liisa Tannerin sisarenpoika. == Lähteet == * Karjalainen kosmopoliitti - Henri Terhon kirjan Paavolaisen paikat. Kohtaamisia Olavi Paavolaisen kanssa arvostelu, kiiltomato.net 27.10.2003 * Liisa Tannerin luonnosnäyttely on turkulaista kulttuurihistoriaa, Turun Sanomat 4.10.2006 * Liisa Tanner ja Olavi Paavolainen Euroopassa, Turun Sanomat 23.1.2007 * Antti Vesikko : Kansakunnan resonoivat muistot - Olavi Paavolaisen jatkosodan päiväkirja Synkkä yksinpuhelu I-II (1946) kansallisen identiteettiprojektin uudelleenarviona, Valtio-opin pro gradu-tutkielma, Yhteiskuntatieteiden ja filosofian laitos, Jyväskylän yliopisto 2011, Liisa Tannerista ss. 58 *Kuolleita (maksullinen artikkeli) Helsingin Sanomat 17.11.1986, HS Aikakone. Luokka:Suomalaiset taidemaalarit Luokka:Suomalaiset opettajat Luokka:Vuonna 1902 syntyneet Luokka:Vuonna 1986 kuolleet
Martin Hangl

Martin Hangl (s. 17. kesäkuuta 1962 Samnaun, Graubünden, Sveitsi) on sveitsiläinen alppihiihtäjä ja supersuurpujottelun maailmanmestari. Hän kilpaili maailmancuptasolla vuosina 1982–1991. Hangl sijoittui Bormion MM- kilpailuissa 1985 pujottelussa 11:nneksi ja suurpujottelussa 14:nneksi. Hän voitti supersuurpujottelun maailmanmestaruuden Vailissa 1989 0,28 sekunnin erolla Pirmin Zurbriggeniin. Samojen kisojen suurpujottelussa hän sijoittui viidenneksi. Saalbachin MM-kilpailuissa 1991 hän sijoittui supersuurpujottelussa seitsemänneksi. Hangl voitti maailmancupissa kolme osakilpailua, kolme kertaa toinen ja kaksi kertaa kolmas. Hän sijoittui supersuurpujottelucupissa neljänneksi kaudella 1988–1989 ja suurpujottelucupissa viidenneksi kaudella 1984–1985. Myös hänen veljensä Marco Hangl on entinen huipputason alppihiihtäjä. == Palkintosijat maailmancupin osakilpailuissa == Lähde: FIS Päivä Kilpailupaikka Laji Sijoitus 19\. joulukuuta 1983 Madonna di Campiglio supersuurpujottelu 2. 8\. joulukuuta 1984 Puy St. Vincent suurpujottelu 2. 17\. joulukuuta 1984 Madonna di Campiglio supersuurpujottelu 3. 8\. tammikuuta 1985 Schladming suurpujottelu 3. 16\. maaliskuuta 1986 Whistler supersuurpujottelu 2. 24\. maaliskuuta 1988 Saalbach supersuurpujottelu 1. 25\. marraskuuta 1988 Saalbach suurpujottelu 1. 8\. tammikuuta 1989 Laax supersuurpujottelu 1. == Lähteet == Luokka:Sveitsiläiset alppihiihtäjät Luokka:Vuonna 1962 syntyneet Luokka:Elävät henkilöt
Arden-Ohman Orchestra

Arden-Ohman Orchestra oli 1920- ja 1930-luvuilla toiminut yhdysvaltalainen orkesteri, jota johtivat Victor Arden ja Phil Ohman. Yhtye teki useita hiteiksi nousseita studionauhoituksia, mukaan lukien ”I Love a Parade”, ja toimi taustaorkesterina Broadway-musikaaleissa Lady, Be Good (1924), Tip Toes (1926) ja Spring Is Here (1929). == Lähteet == Luokka:Yhdysvaltalaiset orkesterit
Lover Come Back to Me

”Lover Come Back to Me” (vap. suom. Rakastettu, palaa luokseni) on Sigmund Rombergin säveltämä ja Oscar Hammerstein II:n sanoittama musiikkikappale vuoden 1928 Broadway-musikaalista The New Moon. Kappale nousi vuonna 1929 Yhdysvalloissa listalle kolme kertaa: Rudy Valléen, Paul Whitemanin ja Arden- Ohman Orchestran esittämänä. 1940-luvulla kappaleesta tuli erittäin suosittu numero jazzartistien keskuudessa ja se on muodostunut jazzstandardiksi. Instrumentaalina kappaleen ovat äänittäneet Roy Eldridge, Lester Young, Erroll Garner, Dizzy Gillespie, Ben Webster ja John Coltrane. Laulettuja versioita ovat nauhoittaneet muun muassa Billie Holiday ja Mildred Bailey. Kappale on rakenteeltaan AABA. A-osio soitetaan As-duurista ja B-osiossa siirrytään rinnakkaissävellaji f-molliin. Jazzmusiikissa sävellyksen suosio pohjautuu hyvin improvisaation pohjaksi soveltuvaan sointukulkuun. ”Lover Come Back to Men” sointurakennetta käytetään toisinaan myös uusien sävellyksien pohjana; muun muassa Art Blakeyn sävellys ”Quicksilver” perustuu kappaleen sointuihin. == Lähteet == Luokka:Vuoden 1928 kappaleet Luokka:Oscar Hammerstein II:n sanoittamat kappaleet Luokka:Jazzstandardit
Marco Hangl

Marco Hangl (s. 20. huhtikuuta 1967 Samnaun, Graubünden, Sveitsi) on sveitsiläinen alppihiihtäjä, joka kilpaili maailmancup-tasolla vuosina 1991–1996. Hangl sijoittui olympialaisten supersuurpujottelussa kuudenneksi Albertvillessä 1992 ja kymmenenneksi Lillehammerissa 1994. Sierra Nevadan MM- kilpailuissa 1996 hän oli samassa lajissa kolmastoista. Maailmancupissa hän sijoittui kerran kolmen parhaan joukkoon oltuaan toinen Megeven supersuurpujottelussa helmikuussa 1992. Myös hänen veljensä Martin Hangl on entinen huipputason alppihiihtäjä. == Lähteet == Luokka:Sveitsiläiset alppihiihtäjät Luokka:Vuonna 1967 syntyneet Luokka:Elävät henkilöt
Hansjörg Tauscher

Hansjörg Tauscher (s. 15. syyskuuta 1967 Oberstdorf) on saksalainen alppihiihtäjä, syöksylaskun maailmanmestari. Hän kilpaili maailmancup-tasolla vuosina 1987–1994. Tauscher sai nuorten MM-kilpailuissa hopeaa syöksylaskussa Jasnassa 1985. Hän voitti syöksylaskun maailmanmestaruuden Vailissa 1989 0,19 sekunnin erolla Peter Mülleriin. Saalbachin MM-kilpailuissa 1991 hän sijoittui alppiyhdistetyssä 11:nneksi ja supersuurpujottelussa 15:nneksi. Albertvillen olympialaisissa 1992 hän oli syöksylaskussa seitsemäs. Tauscher saavutti ainoan maailmancupin palkintosijansa oltuaan kolmas Garmisch-Partenkirchenin syöksylaskussa tammikuussa 1992. == Lähteet == Luokka:Saksalaiset alppihiihtäjät Luokka:Vuonna 1967 syntyneet Luokka:Elävät henkilöt
Carl Hagenbeck

Carl Hagenbeck (10. kesäkuuta 1844 – 14. huhtikuuta 1913) oli saksalainen eläinkauppias. Hän perusti Hampuriin Tierpark Hagenbeck nimisen eläintarhan vuonna 1907. Se oli ensimmäinen eläintarha, missä eläimet eivät olleet häkeissä, vaan luonnonmukaisemmassa ympäristössä. == Lähteet == Luokka:Saksalaiset liikemiehet Luokka:Vuonna 1844 syntyneet Luokka:Vuonna 1913 kuolleet
Tierpark Hagenbeck

thumb|Hagenbeckin eläintarhan elefantteja. Tierpark Hagenbeck on Hampurissa Saksassa oleva eläintarha. Eläintarhan perusti Carl Hagenbeck vuonna 1907. Se oli ensimmäinen eläintarha jossa eläimet olivat mahdollisimman luonnonmukaisessa ympäristössä. Eläintarha on 25 hehtaarin suuruinen ja siellä 1 850 eläintä. Sen elefanttilauma on Euroopan suurin. == Lähteet == ==Aiheesta muualla== * Eläintarhan sivut Luokka:Saksan eläintarhat Luokka:Hampurin rakennukset ja rakennelmat
Sä et ole hullu

”Sä et ole hullu” on Jannan kappale hänen ensimmäiseltä suomenkieliseltä albumiltaan, Janna. Kappale julkaistiin singlenä 18. lokakuuta 2013. Helmikuussa 2014 single ylitti kultalevyrajan, yli 5000 kappaleen myynnillään. Maaliskuussa 2016 Janna sai kappaleesta platinalevyn. Kappaleen on säveltänyt ja sanoittanut Janna yhdessä Saara Törmän ja Aku Rannilan kanssa. Kappaleesta on julkaistu myös Mikko Harman ohjaama musiikkivideo, joka on kuvattu Pohjois- Irlannin länsirannikolla. == Kappaleet == # == Listasijoitukset == Lista Paras sijoitus Suomen virallinen singlelista 11 Suomen virallinen latauslista 2 Radiolista 3 == Lähteet == Luokka:Vuoden 2013 kappaleet Luokka:Janna Hurmerinnan kappaleet
Western Sydney Wanderers FC

Western Sydney Wanderers FC on vuonna 2012 perustettu jalkapalloseura Sydneyn kaupungista Australiasta. Se pelaa maansa korkeimmalla sarjatasolla A-Leaguessa. Western Sydney Wanderers FC voitti A-Leaguen runkosarjan seurahistoriansa ensimmäisellä kaudella 2012–13, mutta hävisi lopulta loppuottelussa Central Coast Marinersille 2-0. Runkosarjamestaruutensa ansiosta se ansaitsi paikan kauden 2014 AFC Champions Leaguessa. Seuran kotikenttänä toimii 21 500-paikkainen Parramatta Stadium Sydneyssä. Seuraa on valmentanut alusta asti australialainen Tony Popovic. Western Sydney Wanderersilla on myös joukkueet Australian naisten liigassa, eli W-Leaguessa sekä nuorten joukkue, joka pelaa Australian National Youth Leaguessa. ==Kannattajat== Seuran nuoresta iästä huolimatta Western Sydney Wanderers on saanut paljon kannattajia. Sillä oli ensimmäisellä kaudellaan 7 500 rekisteröitynyttä kannattajaa ja kaudella 2014 jo 16 000. Wanderersin kannattajayhdistys Red and Black Bloc (RBB) on ollut olemassa seuran syntymästä saakka. Keskimäärin Wanderersin kotiotteluissa käy 12 000 katsojaa, mikä on Australiassa keskitasoa. Kannattajat kantavat seuran virallisia värejä (musta, punainen, valkoinen), ja kannattajat ovat tunnettuja "Who do we sing for" -tunnussävelmästään, jota he laulavat seuran otteluissa. ==Paikallisvastustaja== Western Sydney Wanderersin pahin vihollinen on paikallisvastustaja Sydney FC, joka pelaa Wanderersin tavoin Australian A-Leaguessa. Seurat ovat toistensa vastakohtia; Sydney FC:n tunnusvärit ovat sininen ja valkoinen, Wanderersin punainen ja musta sekä Sydney FC on Sydneyn itäisten lähiöiden seura, kun taas Wanderers enemmän läntisten. Seurojen ensimmäinen kohtaaminen oli 20. lokakuuta 2012, jolloin Sydney FC oli vahvempi 1–0. Joukkueet kohtasivat toisensa kolme kertaa ensimmäisellä yhteisellä kaudellaan. Molemmat voittivat kerran ja kerran pelattiin tasan. ==Kokoonpano kaudella 2013–14== ==Ennätykset== Pelaajien ennätykset: * Eniten otteluita seurassa: Ante Covic, Nikolai Topor-Stanley 29 * Eniten tehtyjä maaleja: Mark Bridge 11 * Eniten tehtyjä maaleja yhdessä ottelussa: Mark Bridge 3 Joukkue- ennätykset: * Suurin voitto: 6–1 vs. Adelaide United, 21. joulukuuta 2012 * Suurin tappio: 0–2 vs. Melbourne Victory, 24. marraskuuta 2012 * Pisin tappioton putki: 13 ottelua (13. tammikuuta 2013 – 12. huhtikuuta 2013) * Pisin voittoputki: 10 ottelua (13. tammikuuta 2013 – 16. maaliskuuta 2013) * Pisin tappioputki: 2 ottelua (12. lokakuuta 2012 – 20. lokakuuta 2012 ja 24. marraskuuta 2012 – 2. joulukuuta 2012 ==Saavutukset== Aasian Mestarien liiga * Mestari (1): 2014 A-League: * Runkosarjan mestari (1): 2012–13 A-League- pudotuspelit: * Hopeaa (3): 2012–13, 2013-14, 2015-2016 ==Lähteet== == Aiheesta muualla == Luokka:Australialaiset jalkapalloseurat Luokka:Vuonna 2012 perustetut urheiluseurat
Karl Alpiger

Karl Alpiger (s. 27. huhtikuuta 1961 Wildhaus) on sveitsiläinen alppihiihtäjä. Hän kilpaili maailmancup-tasolla vuosina 1982–1990. Alpiger sai MM-pronssia syöksylaskussa Crans-Montanassa 1987 ja Vailissa 1989. Syöksylaskun maailmancupissa hän oli kolmas kaudella 1984–1985 ja viides kaudella 1985–1986. Hän voitti viisi maailmancupin osakilpailua, sijoittui neljä kertaa toiseksi ja kaksi kertaa kolmanneksi. == Palkintosijat maailmancupin osakilpailuissa == Lähde: FIS Päivä Kilpailupaikka Laji Sijoitus 14\. helmikuuta 1985 Bad Kleinkirchheim syöksylasku 1. 9\. maaliskuuta 1985 Aspen syöksylasku 2. 16\. elokuuta 1985 Las Lenas syöksylasku 1. 18\. elokuuta 1985 Las Lenas syöksylasku 1. 3\. helmikuuta 1986 Crans-Montana alppiyhdistetty 3. 15\. elokuuta 1986 Las Lenas syöksylasku 2. 17\. tammikuuta 1987 Wengen syöksylasku 2. 7\. maaliskuuta 1987 Aspen syöksylasku 3. 20\. maaliskuuta 1988 Åre syöksylasku 1. 17\. helmikuuta 1989 Aspen syöksylasku 1. 10\. maaliskuuta 1990 Hemsedal supersuurpujottelu 2. == Lähteet == Luokka:Sveitsiläiset alppihiihtäjät Luokka:Vuonna 1961 syntyneet Luokka:Elävät henkilöt
Helmut Mayer

Helmut Mayer (s. 4. maaliskuuta 1966 Waiern, Kärnten) on itävaltalainen alppihiihtäjä, olympia- ja MM-mitalisti. Hän kilpaili maailmancup-tasolla vuosina 1986–1993. Mayer saavutti Calgaryn olympialaisissa 1988 hopeaa supersuurpujottelussa 1,3 sekuntia Franck Piccardille hävinneenä. Suurpujottelussa hän sijoittui seitsemänneksi. Vailin MM-kilpailuissa 1989 hän sai suurpujottelussa hopeaa yli puolitoista sekuntia Rudolf Nierlichille hävinneenä. Mayer sijoittui suurpujottelun maailmancupissa kolmanneksi kaudella 1987–1988. Hän voitti maailmancupin suurpujottelukilpailun Kranjska Gorassa 19. joulukuuta 1987 ja sijoittui samalla kaudella kolmanneksi Saas Feen ja Schladmingin suurpujotteluissa. Kaudella 1988–1989 hän oli kolmas Laaxin ja Aspenin supersuurpujotteluissa. Helmut Mayerin vuonna 1990 syntynyt poika Matthias Mayer on alppihiihdon olympiavoittaja. == Lähteet == Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1966 syntyneet Luokka:Elävät henkilöt
Karl-Erik Nilsson

Karl-Erik Nilsson (4. tammikuuta 1922 Stehag, Ekslöv – 14. joulukuuta 2017 Malmö) oli ruotsalainen kreikkalais-roomalaisen tyylin painija ja olympiavoittaja. 87 kilogramman painoluokassa kilpaillut Nilsson voitti olympiakultaa Lontoossa 1948 ja saavutti vielä pronssia Helsingissä 1952 sekä Melbournessa 1956. Hän saavutti lisäksi MM-pronssia Karlsruhessa 1955. Vuoden 1950 MM-kilpailuissa hän sijoittui neljänneksi.Sports-Reference.comiat.uni- leipzig.de == Lähteet == * Karl-Erik Nilsson Bio, Stats and Results Olympics at Sports-Reference.com * Nilsson, Karl-Erik (SWE) iat.uni-leipzig.de === Viitteet === Luokka:Ruotsalaiset kreikkalais-roomalaisen tyylin painijat Luokka:Ruotsalaiset olympiavoittajat Luokka:Vuonna 1922 syntyneet Luokka:Vuonna 2017 kuolleet
More Than You Know

”More Than You Know” (vap. suom. Enemmän kuin tiedätkään) on Vincent Youmansin säveltämä musiikkikappale vuoden 1929 Broadway-musikaalista Great Day. Kappaleen sanoittivat Edward Eliscu ja Billy Rose ja sen lauloi musikaalissa Mayo Methot. Great Day -näytelmä ei menestynyt Broadwaylla, mutta ”More Than You Know’sta” tuli suosittu näytelmän vaisusta vastaanotosta huolimatta. Ruth Etting nosti sen Yhdysvalloissa listoille vuonna 1930. Billie Holidayn ja Benny Carterin jazz-äänitykset vuonna 1939 nostivat sävellyksen uudelleen pinnalle ja kappale on muodostunut suosituksi jazzstandardiksi. Sen ovat nauhoittaneet myös muun muassa Sonny Rollins, Coleman Hawkins, George Shearing, Sarah Vaughan, Dexter Gordon ja Teddy Wilson. == Elokuva == ”More Than You Know’ta” on käytetty useiden elokuvien musiikkiraidalla. *Laivasto huvittelee (1930) *Meripojat ankkurissa (1955, esittäjä Tony Martin) *Yökerhokuningatar (1958) *Funny Lady (1975, esittäjä Barbra Streisand) *Loistavat Bakerin pojat (1989, esittäjä Michelle Pfeiffer) *Ilta on meidän? (1993, esittäjä Dr. John) == Lähteet == Luokka:Vuoden 1929 kappaleet Luokka:Vincent Youmansin säveltämät kappaleet Luokka:Jazzstandardit
Just One of Those Things

”Just One of Those Things” (vap. suom. Vain yksi niistä asioista) on Cole Porterin säveltämä ja sanoittama musiikkikappale vuoden 1935 Broadway- musikaalista Jubilee. Richard Himberin orkesteri nauhoitti kappaleen alle kaksi kuukautta musikaalin ensi-illan jälkeen laulajanaan Stuart Allen. Jubilee-näytelmän musiikkiin kuului myös Porterin sävellys ”Begin the Beguine”, jonka saavuttama suosio jätti aluksi ”Just One of Those Thingsin” varjoonsa. Jazzmusiikin piirissä kappaleesta on tullut usein soitettu standardi. Coleman Hawkins nauhoitti sen vuonna 1944, ja 1940-luvun loppupuolelta lähtien kappaleesta tehtiin jazzversioita enenevässä määrin. Django Reinhardt äänitti kappaleen vuonna 1947, ja omat instrumentaaliversionsa nauhoittivat myös muun muassa klarinetisti Sidney Bechet ja pianistit Bud Powell ja Art Tatum. Kapapaleen ovat äänittäneet myös lukuisat jazzlaulajat, mukaan lukien Billie Holiday, Sarah Vaughan, Nat King Cole, Diana Krall ja Ella Fitzgerald. Frank Sinatra lauloi kappaleen vuoden 1954 elokuvassa Nuori mieleltään. == Lähteet == Luokka:Vuoden 1935 kappaleet Luokka:Cole Porterin säveltämät kappaleet Luokka:Jazzstandardit
Begin the Beguine

”Begin the Beguine” (vap. suom. Aloittakaa beguine) on Cole Porterin säveltämä ja sanoittama musiikkikappale vuodelta 1935. Kappale sai ensiesityksensä vaisun vastaanoton saaneessa Broadway-musikaalissa Jubilee, mutta se tunnetaan paremmin Fred Astairen ja Eleanor Powellin tanssikohtauksesta vuoden 1939 elokuvassa Steppaavaa rakkautta. ”Begin the Beguine” ei saanut osakseen merkittävää huomiota Jubilee-musikaalin ilmestyttyä, ja vasta Artie Shaw’n äänitettyä swing-sovituksen kappaleesta vuonna 1938 muutkin artistit alkoivat kiinnostua laulusta. 1940-luvulla sen äänittivät muun muassa Eddie Heywood, Frank Sinatra ja Django Reinhardt. Kappaleesta on useiden Porterin sävellysten tavoin tullut jazzstandardi. Kappale on rakenteeltaan poikkeuksellisen pitkä. Kun normaali 1930-luvun populaarimusiikkikappale oli pituudeltaan 32 tahtia, ”Begin the Beguinen” kertosäe on 104 tahdin mittainen eikä laulussa ole lainkaan tavanomaista säkeistöä. Suomeksi kappaleesta on ainakin kolme sanoitusta, tekijöinä Veikko Ahvenainen, Reino Helismaa ja Lauri Jauhiainen. Kaikki suomenkieliset versiotkin on julkaistu alkuperäisnimellä ”Begin the Beguine”, levyttäjinä muiden muassa Olavi Virta (1954) ja Laila Halme (1960). == Lähteet == Luokka:Vuoden 1935 kappaleet Luokka:Cole Porterin säveltämät kappaleet Luokka:Jazzstandardit Luokka:Reino Helismaan sanoittamat kappaleet
Poritar

thumb|Poritar Kirjurinluodossa. Poritar on Porissa kesäkuukausina liikennöivä katujuna. Se kiertää kesä–elokuussa noin seitsemän kilometrin pituista reittiä, joka lähtee kauppatorilta ja kulkee urheilukeskuksen kautta Kirjurinluotoon. Kiertoajelu kestää noin 50 minuuttia. Junassa on veturin lisäksi kolme vaunua. Poritar on historiansa aikana liikennöinyt myös Porin ulkopuolella. Vuonna 2007 se kuljetti Helsingissä järjestettyjen Eurovision laulukilpailujen aikana lehdistöä Hartwall Arenan ja Messukeskuksen välillä. Kesällä 2012 Poritar oli kahden kuukauden ajan vuokrattuna Kouvolaan. __NOTOC__ == Reitti == Kauppatori – Rautatieasema – Porttaalitunneli – Urheilukeskus – Kirjurinluoto – Kauppatori == Katso myös == *Potnapekka *Katujuna HöyryWille == Lähteet == *Porittaren kotisivut ===Viitteet=== Luokka:Katujunat Luokka:Porin liikenne Luokka:Porin nähtävyydet
Kaarleporin kreivikunta

Kaarleporin kreivikunta (ruots. grevskapet Karleborg) oli kuningatar Kristiinan kreivi Klaus Åkenpoika Tottille vuonna 1652 myöntämä läänitys. Läänitys käsitti Uudenkaarlepyyn kaupungin sekä suurimman osan Uudenkaarlepyyn ja Lapuan pitäjistä. 1653 siihen liitettiin vaihtamalla tiloja Lapuan, Vöyrin ja Ilmajoen pitäjistä. Kreivikunnan keskuksena toimi Veksalan kartano. Kreivikunta peruutettiin kruunulle vuonna 1686. ==Kirjallisuutta== *Mauno Jokipii: Suomen kreivi- ja vapaaherrakunnat, 2 nidettä, Suomen historiallinen seura 1956–1960, Historiallisia tutkimuksia 48.1 Luokka:Suomen kreivi- ja vapaaherrakunnat Luokka:Uusikaarlepyy Luokka:Lapuan historia Luokka:Etelä- Pohjanmaan historia Luokka:Pohjanmaan historia
Frank Wörndl

Frank-Christian Wörndl (s. 28. kesäkuuta 1959 Sonthofen, Baijeri, Saksan liittotasavalta) on saksalainen alppihiihtäjä. Hän on maailmanmestari ja olympiamitalisti, ja kilpaili maailmancup-tasolla vuosina 1978–1988. Wörndl sijoittui Garmisch-Partenkirchenin MM-kilpailuissa 1978 pujottelussa 12:nneksi ja Lake Placidin olympialaisissa 1980 samassa lajissa kymmenenneksi. Hän voitti pujottelun maailmanmestaruuden Crans-Montanassa 1987 0,19 sekunnin erolla Günther Maderiin. Lisäksi hän oli suurpujottelussa seitsemäs. Hän sai olympiahopeaa pujottelussa Calgaryssa 1988 0,06 sekuntia Alberto Tomballe hävinneenä. Samojen kisojen suurpujottelussa hän oli kahdeksas. Maailmancupin osakilpailussa Wörndl sijoittui parhaimmillaan neljänneksi Åren pujottelussa maaliskuussa 1988. == Lähteet == Luokka:Saksalaiset alppihiihtäjät Luokka:Saksalaiset olympiamitalistit Luokka:Vuonna 1959 syntyneet Luokka:Elävät henkilöt
Helli-liikelaitos

Helli-liikelaitos oli Keski-Karjalassa vuosina 2009–2012 toiminut sosiaali- ja terveyspalvelukeskus. Helli aloitti toimintansa vuonna 2009, jolloin siihen kuuluivat Kitee, Kesälahti, Tohmajärvi ja Rääkkylä. Rääkkylä irtisanoutui Hellistä 2011 ja hankki sen jälkeen sosiaali- ja terveyspalvelut yksityiseltä palveluntuottajalta. Alueella oli vuonna 2009 noin 19 000 asukasta, mutta Rääkkylän irtauduttua yhteistoiminta-alueesta väestöpohja putosi noin 17 000:een. Kun Kesälahti liittyi Kiteeseen vuoden 2013 alusta, Helli-liikelaitos ja Keski-Karjalan yhteistoiminta-alueen toiminta lakkasivat. Keski-Karjalan yhteistoiminta-alue oli vuosina 2009–2012 isäntäkunnan ja liikelaitoksen yhdistelmä. Se toimi isäntäkuntamallin mukaan, siten että järjestämisorganisaatio eli tilaajalautakuntana toiminut Keski-Karjalan sosiaali- ja terveyslautakunta oli Tohmajärven kunnan organisaatiossa ja palvelut tuotti Kiteen kaupungin organisaatioon sijoitettu liikelaitos Helli. Keski-Karjalan sosiaali- ja terveyslautakunta vastasi kuntien sosiaali- ja terveydenhuollon palvelujen järjestämisestä kaikkien kuntien asukkaille. ==Lähteet== *Vuokko Niiranen, Minna Joensuu Mika Martikainen: Millä tiedolla kuntia johdetaan? Kunnallisalan kehittämissäätiön Tutkimusjulkaisu-sarjan julkaisu nro 74. Vammalan Kirjapaino Oy, Sastamala 2013. ISBN 978-952-5801-81-1 * Millä tiedolla kuntia johdetaan (pdf) Luokka:Kitee Luokka:Tohmajärvi Luokka:Rääkkylä Luokka: Kesälahti Luokka:Kunnalliset liikelaitokset
Korisliigan herrasmiessopimus

Korisliigan herrasmiessopimus on termi Korisliigassa kaudella 2007–2008 pelanneiden joukkueiden kesken sovitusta käytännöstä, jossa Korisliigan otteluiden kokoonpanossa joukkueiden ulkomaalaispelaajien määrä on rajoitettu maksimissaan neljään. Vuosina 2007–2015 määrä oli rajattu kolmeen. Ulkomaalaispelaajien määrän nostamisesta neljään per joukkue päätettiin helmikuussa 2015 äänin 7–4. Päätöksen on kritisoitu näivettävän suomalaista pelaajatuotantoa, ja se suosinee joukkueita, joilla ei ole tarpeeksi tasokasta juniorituotantoa ja jotka ostavat pelaajansa muualta.http://www.kouvolansanomat.fi/Online/2015/02/10/Kouvot%20kolmen%20amerikkalaispelaajan%20kannalla%2C%20nelj%C3%A4n%20vahvistuksen%20puoli%20voitti/2015218617693/4 http://www.kymensanomat.fi/Online/2015/02/10/Korisliigaseurat%20p%C3%A4%C3%A4ttiv%C3%A4t%20nelj%C3%A4st%C3%A4%20ulkomaalaisesta/2015318617812/4 http://www.urheilulehti.fi/koripallo/korisliigan-ulkomaalaiskiintio- poistumassa-ymmartavatko-seurajohtajat- vastuunsahttp://www.kouvolansanomat.fi/Online/2014/11/22/Vahvistusten%20m%C3%A4%C3%A4r%C3%A4%20puhuttaa%20Korisliigassa/2014218227116/4 Herrasmiessopimus-käytäntöä on moitittu EU:n vapaan työvoiman liikkuvuuden periaatteen rajoittamisesta. Valtaosa sarjan ulkomaalaispelaajista tulee kuitenkin Yhdysvalloista, eikä ko. periaate koske heitä.http://yle.fi/urheilu/ministerio_korisliigan_sopimus_kuulostaa_ongelmalliselta/7175329 == Herrasmiessopimuksissa suomalaisiksi rinnastetut ulkomaalaiset Korisliiga- pelaajat == Rajoitus ei ole koskenut ulkomaalaispelaajia, jotka ovat pelanneet Suomen Koripalloliiton alaisissa juniorisarjoissa. * Bojan Sarcevic (2006– * Ognjen Kuzmic (2008–2010) * Givi Bakradze (2013–2015) * Archili Puluzašvili (2013–2014) * Henry Umoru (2009–2011, 2012–2013) * Tobias Reinholt (2013–2015) * Nicolai Hvidberg (2014– * Joonas Vaino (2009–2010, 2012–2013) * Artur Arhangelski (2014– == Lähteet == Luokka:Korisliiga
Englannin 1. divisioonan kausi 1898–1899

Englannin 1. divisioonan kausi 1898-1899 oli yhdestoista kausi, kun ratkottiin The Football Leaguen mestaruus. Mukana 1.divisioonassa oli 18 joukkuetta edellisten kausien 16 joukkueen sijasta. Sarjan voittaja oli liigan mestari, ja kaksi viimeistä putosivat suoraan 2. divisioonaan. Uutena joukkueena 1. divisioonassa pelasivat 2. divisioonasta nousset FC Burnley ja Newcastle United. Kausi oli ensimmäinen, jolloin The Football Leaguen ylimmän divisioonan otteluiden katsojakeskiarvo ylitti 10.000 katsojan rajan. Liigan mestaruuden voitti Aston Villa. Mestaruus oli seuran neljäs. == Sarjataulukko == Kaksi viimeistä joukkuetta putosivat 2.divisioonan. Tilalle nousivat Glossop North End ja Manchester City. == Ottelut == == Lähteet == Luokka:Jalkapallosarjojen kausi 1898–1899/1899 Luokka:Englannin 1. divisioonan kaudet
Alakurtin tie

Alakurtin tie on Reino Lehväslaihon kirjoittama sotaromaani. Alakurtin tie on julkaistu myös Veikko Honkasen lukemana äänikirjana. Syksyllä 1943 luutnantti Männyn komppania määrätään tuhoamaan vihollisen tukikohta Alakurtista Kantalahteen päin. Tukikohdan tuhoaminen onnistuu, mutta paluumatkalla komppania joutuu useiden venäläishyökkäysten kohteesksi ja uhkaa joutua mottiin, josta murtaudutaan kersantti Kiven johdolla. Luutnantti Mänty haavoittuu kirjan lopussa. == Lähteet == * http://www.wsoy.fi/kirjat/-/product/no/9789510366486 * http://www.adlibris.com/fi/product.aspx?isbn=9510367214 Luokka:Reino Lehväslaihon teokset Luokka:Vuoden 2010 kirjat
Ruskokorvafasaani

Ruskokorvafasaani (Crossoptilon mantchuricum) on aitokanoihin kuuluva lintulaji. Se elää endeemisenä Kiinassa. ==Koko ja ulkonäkö== Ruskokorvafasaani on suurikokoinen lintu ja voi kasvaa 96-100 cm pitkäksi. Koiraat ovat tyypillisesti naaraita kookkaampia. Koiras on väriltään tummanruskea päälaeltaan, rinnastaan, selästään ja siivistään. Alaselkä on valkoinen. Pyrstö on viuhkamainen ja pyrstön pitkät sulat ovat valkoiset ja mustakärkiset. Naaman iho on höyhenistä paljas ja punainen. Silmien alla kulkee valkoinen juova. Nokka ja jalat ovat punertavat. Ruskokorvafasaaninaaras muistuttaa koirasta, mutta on pienikokoisempi. ==Levinneisyys ja elintavat== Ruskokorvafasaania tavataan keskisen kiinan pohjoisosista. Lajin elinympäristöä ovat vuoristojen havu- ja lehtipuita kasvavat sekametsät tyypillisesti noin 1 000-2 600 metrin korkeudesta. Tyypillisesti ruskokorvafasaanit liikkuvat 10-30 yksilön ryhminä. Linnun ravintoa ovat siemenet, kasvien sipulit ja juurakot sekä hyönteiset. Ruskokorvafasaanin lisääntymisaika kestää huhtikuulta kesäkuulle. Naaras munii tyypillisesti 5-8 vihreää munaa ja hautoo munia noin neljän viikon ajan. Ruskokorvafasaanikannan kooksi arvioidaan 5 000-15 000 täysikasvuista yksilöä. ==Lähteet== Luokka:Fasaanit
Major League Baseball -kausi 1888

Major League Baseball -kausi 1888 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat kymmenen ottelun sarjassa, jossa New York Giants voitti St. Louis Brownsin 6–4. Detroit Wolverines pelasi viimeisen kautensa MLB:ssa. Talousvaikeuksiin kaatuneen seuran tilalle siirtyi Cleveland Spiders, joka tähän asti oli tunnettu AA:ssa nimellä Blues. AA:n vapautuneen paikan sai vastaavasti Columbus Colts. ==Major League== National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 84 47 7 .641 – 2\. Chicago White Stockings 77 58 1 .570 9 3\. Philadelphia Phillies 69 61 1 .531 14.5 4\. Boston Beaneaters 70 64 3 .522 15.5 5\. Detroit Wolverines 68 63 3 .519 16 6\. Pittsburgh Alleghenys 66 68 4 .493 19.5 7\. Indianapolis Hoosiers 50 85 1 .370 36 8\. Washington Senators 48 86 2 .358 37.5 American Association American Association American Association American Association American Association American Association Sija Joukkue Voitot Tappiot Tasan Voittosuhde GB 1\. St. Louis Browns 92 43 2 .681 - 2\. Brooklyn Bridegrooms 88 52 3 .629 6.5 3\. Philadelphia Athletics 81 52 3 .609 10 4\. Cincinnati Red Stockings 80 54 3 .597 11.5 5\. Baltimore Orioles 57 80 0 .416 36 6\. Cleveland Blues 50 82 3 .379 40.5 7\. Louisville Colonels 48 87 4 .356 44 8\. Kansas City Blues 43 89 0 .326 47.5 ==Postseason== American Association Voitot National League Ot 1 Ot 2 Ot 3 Ot 4 Ot 5 Ot 6 Ot 7 Ot 8 Ot 9 Ot 10 World Series St. Louis Browns 4–6 New York Giants 1–2 3–0 2–4 3–6 4–6 5–12 7–5 3–11 14–11 18–7 ==Aiheesta muualla== * Baseball almanakka - National League 1888 * Baseball almanakka - American Association 1888 Luokka:Major League Baseball -kaudet Luokka:Vuoden 1888 urheilu
Välimeren pakolaisvirta

Välimeren pakolaisvirta tai siirtolaisvirta on pakolaisten ja siirtolaisten yrityksiä siirtyä Pohjois-Afrikasta ja Lähi-idästä Välimeren yli Euroopan unionin alueelle. Afrikasta lyhyimmät merireitit kulkevat Tripolista ja Bengasista Sisiliaan, Maltalle ja Italialle kuuluvalle Lampedusan saarelle. Lähi-idästä reitti kulkee usein Turkin kautta Kreikan Egeanmeren saarille, joista monet sijaitsevat aivan Turkin rannikon edustalla; kauttakulkupaikkoina toimivat muun muassa Chíos, Kos, Lesbos ja Sámos. Pakolaiset muista maista hakeutuvat usein näiden reittien lähtöpisteisiin. Pakolaiset lähtevät liikkeelle huonoillakin laivoilla. Vuosina 1988–2009 laskettiin ainakin 14 000 ihmisen kuolleen tällä matkalla. Vuonna 2013 pakolaisongelma kasvoi entisestään. Tammikuun ja syyskuun välisenä aikana Maltaan ja Italiaan saapui yhteensä 13 000 ihmistä. Syyrian levottomuudet saivat aikaan pakolaisaallon naapurimaihin, ja monet pyrkivät jatkamaan matkaansa Eurooppaan. Syksyllä 2013 uutisoitiin useista pakolaisten laivoja kohdanneista onnettomuuksista. Vuonna 2015 ongelma kasvoi erityisesti Turkin–Kreikan reitillä muun muassa Syyrian sisällissodan seurauksena, mikä johti niin kutsuttuun Euroopan pakolaiskriisiin. Vuonna 2015 Välimeren ylitti arviolta yli miljoona pakolaista. Vuonna 2016 noin 350 000 pakolaista ylitti Välimeren. Välimerellä toimii useita pakolaisten pelastusoperaatioita. Vuonna 2016 noin 20 000 pakolaista pelastettiin merihädästä. Silti yli 5 000 pakolaisen uskotaan hukkuneen vuoden aikana. Vuonna 2016 Keski-Välimeren reitin kautta tulleet henkilöt olivat pääosin Afrikasta: Nigeria (21 %), Eritrea (11 %), Guinea (7 %), Norsunluurannikko (7 %), Gambia (7 %), Senegal (6 %), Mali (6 %), Sudan (5 %) ja Somalia (4 %). European Political Strategy Centren julkaisun mukaan on oletettavaa, että suurin osa laittomista maahantulijoista eivät ole pakolaisia, koska 70 % heistä tulee maista joissa ei ole väkivaltaisia konflikteja. 2020-luvulla pakolaisvirta on siirtynyt Välimereltä Atlantilla sijaitseville Kanariansaarille, sillä Euroopan unioni on tiukentanut rajapolitiikkaansa Välimerellä. == Lähteet == Luokka:Pakolaisuus Luokka:Euroopan historia Luokka:Välimeren historia
Komponenttivideo

Komponenttivideo on videosignalointi, jossa kaikki värit (RGB: punainen, vihreä ja sininen) eivät ole koodattuina samassa signaalissa kuten komposiittivideossa. Värit R, G ja B voivat olla omissa johtimissaan tai koodattuina eri tavoin useampaan johtimeen. Tahdistussignaaleille voi olla omia johtimiaan. RGB-video tarkoittaa varsinaisesti sitä, että kullekin värille on oma johtimensa. RGBS-videossa tahdistussignaalit ovat yhdessä johtimessa (S eli Sync) ja RGBHV-videossa sekä vaaka- että pystytahdistukselle on omat johtimensa. Myös koodausta YPBPR käytetään: Y sisältää luminanssin ja tahdistuksen, PB sinisen ja luminanssin erotuksen ja PR punaisen ja luminanssin erotuksen. Liittiminä komponenttivideoliitynnässä käytetään usein RCA-liittimiä tai BNC-liittimiä. == Katso myös == *S-video Luokka:Televisiotekniikka